ΚΑΝΟΝΙΣΜΟΣ (ΕΚ) αριθ. 2278/96 ΤΗΣ ΕΠΙΤΡΟΠΗΣ της 28ης Νοεμβρίου 1996 για τροποποίηση του κανονισμού (ΕΟΚ) αριθ. 1863/90 για τις λεπτομέρειες εφαρμογής του κανονισμού (ΕΟΚ) αριθ. 4045/89 του Συμβουλίου περί των ελέγχων εκ μέρους των κρατών μελών των πράξεων που αποτελούν μέρος του συστήματος χρηματοδότησης από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων και περί κατάργησης της οδηγίας 77/435/ΕΟΚ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 4045/89 του Συμβουλίου, της 21ης Δεκεμβρίου 1989, περί των ελέγχων εκ μέρους των κρατών μελών των πράξεων που αποτελούν μέρος του συστήματος χρηματοδοτήσεως από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων και περί κατάργησης της οδηγίας 77/435/ΕΟΚ (1), όπως τροποποιήθηκε τελευταία από τον κανονισμό (ΕΚ) αριθ. 3235/94 (2), και ιδίως το άρθρο 19,
Εκτιμώντας:
ότι το άρθρο 7 του κανονισμού (ΕΟΚ) αριθ. 4045/89 θεσπίζει σύστημα αμοιβαίας βοήθειας των κρατών μελών για τη διεξαγωγή των ελέγχων που προβλέπονται στα άρθρα 2 και 3 του εν λόγω κανονισμού και απαιτεί από την Επιτροπή να θεσπίσει τις διατάξεις για το συντονισμό των κοινών ενεργειών αμοιβαίας βοήθειας δύο ή περισσοτέρων κρατών μελών 7 ότι, ενδείκνυται, γι' αυτό το λόγο, οι διατάξεις αυτές να ενταχθούν στον κανονισμό (ΕΟΚ) αριθ. 1863/90 της Επιτροπής (3), όπως τροποποιήθηκε από τον κανονισμό (ΕΚ) αριθ. 2992/95 (4) 7
ότι το παράρτημα ΙΙ του κανονισμού (ΕΟΚ) αριθ. 1863/90 καθορίζει τα στοιχεία που πρέπει να περιλαμβάνονται στις ετήσιες εκθέσεις που υποβάλλουν τα κράτη μέλη βάσει του άρθρου 9 παράγραφος 1 του κανονισμού (ΕΟΚ) αριθ. 4045/89 7 ότι θα πρέπει να τροποποιηθεί ώστε να προβλέπεται ρητώς η συμπερίληψη των αποτελεσμάτων των διεξαγομένων ελέγχων 7
ότι διαπιστώθηκαν κάποια λάθη σε ορισμένες γλωσσικές εκδόσεις των παραρτημάτων ΙΙΙ και IV του κανονισμού (ΕΟΚ) αριθ. 1863/90 που πρέπει να διορθωθούν 7 ότι, για λόγους σαφήνειας, είναι προτιμότερο να αντικατασταθούν εξ' ολοκλήρου τα παραρτήματα με τις διορθωμένες εκδόσεις 7 ότι τα διορθωμένα παραρτήματα αρχίζουν να ισχύουν από την ημερομηνία έναρξης ισχύος του κανονισμού (ΕΚ) αριθ. 2992/95 με τον οποίο θεσπίστηκαν τα αρχικά παραρτήματα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ταμείου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1863/90 τροποποιείται ως εξής:
1. Αλλάζει η αρίθμηση των ακόλουθων άρθρων:
- το άρθρο 4α γίνεται άρθρο 5,
- το άρθρο 4β γίνεται άρθρο 6,
- το άρθρο 5 γίνεται άρθρο 8.
2. Μετά το άρθρο 6 παρεμβάλλεται ο ακόλουθος τίτλος, υπότιτλος και το νέο άρθρο 7:
«ΤΙΤΛΟΣ ΙΙΙ
Κοινές ενέργειες
Άρθρο 7
1. Η Επιτροπή, με δική της πρωτοβουλία, βάσει προτάσεως κράτους μέλους, και με την σύμφωνη γνώμη των ενδιαφερομένων κρατών μελών, δύναται να αποφασίσει το συντονισμό των κοινών ενεργειών αμοιβαίας βοήθειας δύο ή περισσοτέρων κρατών μελών όπως προβλέπεται στο άρθρο 7 παράγραφος 1 του κανονισμού (ΕΟΚ) αριθ. 4045/89 και που αφορά κυρίως:
- το βαθμό κινδύνου που παρουσιάζεται,
- την έκταση των ενεργειών, ιδίως σε ό,τι αφορά τη συχνότητα του ενδοκοινοτικού και εξωκοινοτικού εμπορίου και την οικονομική της σημασία,
- την ανάγκη επίτευξης ενιαίας προσέγγισης.
2. Κατόπιν συμφωνίας με τα συμμετέχοντα κράτη μέλη, ορίζεται κράτος μέλος υπεύθυνο για τη διαχείριση της κοινής ενέργειας. Ωστόσο, κάθε κράτος μέλος παραμένει υπεύθυνο για τη διενέργεια των ελέγχων που απαιτούνται από τον κανονισμό (ΕΟΚ) αριθ. 4045/89, καθώς επίσης και για τις συνέπειες που έχει.
3. Κάθε κράτος μέλος που συμμετέχει, πρέπει:
- να ορίζει τους αρμόδιους ή τις υπηρεσίες που φέρουν την ευθύνη για την κοινή δράση εξ ονόματός του,
- να εξασφαλίζει ότι υπάρχει διαθέσιμος ικανοποιητικός αριθμός υπαλλήλων με την κατάλληλη εμπειρία για την εφαρμογή της κοινής δράσης,
- να εξασφαλίζει ότι ο έλεγχος διενεργείται και ολοκληρώνεται η κατάρτιση της έκθεσης η οποία τίθεται στη διάθεση όλων των συμμετεχόντων κρατών μελών και της Επιτροπής εντός των προθεσμιών.»
3. Το παράρτημα ΙΙ αντικαθίσταται από το παράρτημα Α του παρόντος κανονισμού.
4. Τα παραρτήματα ΙΙΙ και ΙV αντικαθίστανται από τα παραρτήματα Β και Γ, του παρόντος κανονισμού, αντιστοίχως.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Οι διατάξεις του άρθρου 1 σημείο 4 εφαρμόζονται από τις 30 Δεκεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Νοεμβρίου 1996.